এছাড়া নিজের ঘরে পান ফুরিয়ে গেলে অতিথি আপ্যায়ন ও নিজের পানের নেশা নিবারনের জন্য পাশের ঘর বা বাড়ী থেকে ধার কর্জ করেও পান এনে সাময়িক প্রয়োজন নিবারনের রেওয়াজ সিলেটে ব্যাপকভাবে প্রচলিত। পানের সাথে সুপারি চুন সাদা (তামাক) খয়ের মিষ্টি জর্দা হাকিমপুরী জর্দা বত্রিশ মতি দারুচিনি গুয়ামুরি ভাজা বাখর পানপরাগ বাহারি জাতের খুশবুদার মসল্লা ব্যবহার করা হয়। এসবের সংমিশ্রণে পান খেলে মুখে এক ধরনের ঘ্রান অনুভুত হয় এবং ঠোট জিহবা ও মুখগহ্বর খুবই লাল রঙ ধারন করে। পান হচ্ছে এক  ধরনের লতানো গাছের পাতা। তবে সিলেটের খাসিয়া পানের জুড়ি নেই অন্য কোথাও। খাসিয়া পানের মধ্যে এক ধরনের কড়া ঝাজ আছে যা অন্য পানে নেই।